Terence Winter

Terence Winter (født 1960) er en amerikansk manusforfatter og TV-produsent som har arbeidet med tv-serier som Sopranos og Boardwalk Empire.

Winter er utdannet jurist og praktiserte yrket i to år før han i 1991 flyttet til Los Angeles for å forfølge en karriere som manusforfatter. Han hadde før Sopranos vært manusforfatter for tv-serier som Sister, Sister, Xena: Warrior Princess, The Cosby Mysteries, Flipper, Diagnose Mord, Charlie Grace, DiResta og The PJ's. I perioden 2000-2007 hadde han manus på 25 episoder av The Sopranos og produserte i tillegg 51 episoder. Han har også regissert en av episodene ("Walk Like a Man", 2007). Deretter skapte han tv-serien Boardwalk Empire (2010–2014) hvor han i tillegg skrev manus til 15 episoder. Han var deretter medskaper av den kortlivede tv-serien Vinyl (2016).

Winter skrev også manus til Martin Scorseses film The Wolf of Wall Street (2013).

Han har vunnet fire Emmys for Sopranos og ble Oscar-nominert for The Wolf of Wall Street.

 Referanser 

 Eksterne lenker 


Kategori:Personer fra New York City
Kategori:Manusforfattere fra USA
Kategori:TV-produsenter fra USA
Kategori:Jurister fra USA
Kategori:Emmy-vinnere